Vavoom: Ted the Mechanic

Το Vavoom: Ted the Mechanic είναι τραγούδι του χαρντ ροκ συγκροτήματος Deep Purple, το πρώτο από το δίσκο "Purpendicular", ο οποίος κυκλοφόρησε το Φεβρουάριο του 1996.Deep Purple - Purpendicular | Releases | Discogs Το τραγούδι αυτό κυκλοφόρησε και σε μορφή CD σινγκλ μαζί με το "Sometimes I Feel Like Screaming".Deep Purple - Sometimes I Feel Like Screaming - Vavoom: Ted The Mechanic - Discogs

Στίχοι
Οι στίχοι του τραγουδιού, αναφέρονται στην πραγματική ιστορία, ενός άντρα τον οποίο είχε γνωρίσει ο τραγουδιστής του συγκροτήματος, Ίαν Γκίλαν, σε μία παμπ, κατά τη διάρκεια των ηχογραφήσεων του δίσκου "The House of Blue Light", το 1986. Η ιστορία του συγκεκριμένου άντρα προσέλκυσε το ενδιαφέρον του Γκίλαν, ο οποίος την έγραψε σε χαρτοπετσέτες και ανακαλύπτοντας τις μετά από αρκετά χρόνια, αποφάσισε η ιστορία που του περιγράφηκε από τον άντρα να αποτελέσει το περιεχόμενο των στίχων του συγκεκριμένου τραγουδιού. Όπως ανέφερε ο ίδιος ο τραγουδιστής, το όνομα του συγκεκριμένου προσώπου δεν ήταν Ted και δεν ήταν μηχανικός. Η λέξη "Vavoom" προήλθε από έναν φίλο του Γκίλαν, ο οποίος θέλησε κάποια στιγμή να του περιγράψει πως είδε μια κοπέλα και ο ίδιος αποφάσισε να την χρησιμοποιήσει στο κομμάτι.Vavoom: Ted the Mechanic by Deep Purple - Songfacts

Ζωντανές ηχογραφήσεις
Το "Vavoom: Ted the Mechanic" έγινε μέρος του set list των Deep Purple για αρκετά χρόνια. Ζωντανά ηχογραφημένες εκτελέσεις του κομματιού υπάρχουν στους εξής δίσκους:Vavoom: Ted the Mechanic - Deep Purple | Song Info | AllMusic

 Live at the Olympia '96 (1997)
 Total Abandon: Australia '99 (1999)
 Live at the Royal Albert Hall (2000)
 The Soundboard Series (2001)
 Live at the Rotterdam Ahoy (2002)
 Live at Montreux 1996 (2006)
 Live in Newcastle 2001 (2019)

 Τα μέλη του συγκροτήματος 
Το "Vavoom: Ted the Mechanic" ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:

 Ίαν Γκίλαν - φωνητικά
 Στηβ Μορς - κιθάρα
 Τζον Λορντ - πλήκτρα
 Ρότζερ Γκλόβερ - μπάσο
 Ίαν Πέις - τύμπανα

Παραπομπές

Πηγές
 Purpendicular CD Booklet, 02/1996

 Εξωτερικοί σύνδεσμοι 
 Στίχοι Ted the Mechanic 
 Guitar tabs 1
 Guitar tabs 2
 Guitar tabs 3
 Bass tabs

Κατηγορία:Τραγούδια των Deep Purple
Κατηγορία:Τραγούδια του 1996